
DĖL OBJEKTO APŽIŪROS REZULTATŲ (PIRKIMAS NR. 3580881) 

[bookmark: _Hlk152317866]Ignalinos rajono savivaldybės administracijos viešojo pirkimo komisija (perkančioji organizacija) informuoja, kad supaprastinto pirkimo atliekamo atviro konkurso būdu Nr. 3580881 „Ignalinos miesto kultūros namų, Ateities g. 43 Ignalinoje rekonstravimo darbai“ įvykusio objekto apžiūros metu gautas paklausimas dėl parengto projekto D laidos. 
Klausimas. Kokiu dokumentu vadovaujantis turi būti atliekami darbai — projektu ar darbų kiekių žiniaraščiais, jei tarp jų yra neatitikimų? Ar teisinga manyti, kad darbai atliekami tik tie, kurie nurodyti žiniaraščiuose, net jei projekte yra numatyti papildomi sprendiniai, pavyzdžiui, pandusai ar neįgaliųjų tualetai?
Atsakymas. Darbai atliekami pagal suderintą projekto „Ignalinos miesto kultūros namų, Ateities g. 43, Ignalinoje rekonstravimo projektas“ D laidą. Jei tarp projekto sprendinių ir žiniaraščių (darbų kiekių žiniaraščių) yra neatitikimų, pirmenybė teikiama projektui kaip pagrindiniam dokumentui. Žiniaraščiai yra pagalbiniai dokumentai, skirti darbų kiekiams apskaityti, bet jie nekeičia projektinių sprendinių. Todėl tokie darbai, kaip neįgaliųjų panduso su turėklais įrengimas, turi būti vykdomi vadovaujantis suderintu projektu, net jei jie nėra įtraukti į darbų kiekių žiniaraščius.
Perkančioji organizacija primena, kad pasiūlymų pateikimo terminas yra 2025-07-23 10.00 val. ir informuoja, kad pasiūlymų pateikimo terminas nenukeliamas, nes atsakymas pateiktas laiku, laikantis Pirkimo specialiųjų sąlygų 1 priedo „Terminai“ 3 punkte nustatytų terminų.

